पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काल में गेहूं और चना खरीदी जारी है। उपार्जन से कोरोना ना फैले, इसलिए सरकार ने खरीदी केंद्र पर किसानों की संख्या घटा दी, तो वहीं संसाधन बढ़ाए है। बावजूद संक्रमण का खतरा कायम है। जिम्मेदार तकनीकी खामियां होने की वजह बता रहे हैं।
हकीकत, यह है कि खरीदी केंद्र पर 4 की जगह 2 तौल कांटों से तौल हो रहा है। रोजाना निर्धारित 10 किसान में भी किसान की बारी चौथे दिन आ रही है। किसानों की संख्या बढ़ने से कहीं ना कहीं वह संक्रमित हो रहे है। यहीं संक्रमण वह गांवों में ले जा रहे हैं।
जावर सोसायटी के गेहूं खरीदी केंद्र का मामला
दैनिक भास्कर ने बुधवार को सहकारी समिति जावर के गेहूं खरीदी केंद्र तलवडिया जाकर रियलिटी चेक किया। इस खरीदी केंद्र से आसपास के गांव रोहिणी, जावर, धनगांव, गोहलारी लगे हैं।रोहिणी से आए किसान संजय बसालिया, नंदराम सिंह का कहना है, वह बीते चार दिन से खरीदी केंद्र पर अपनी बारी का इंतजार कर रहे हैं। समय पर किसानों का गेहूं नहीं तौला जा रहा है। सोसायटी में 4 तौल कांटे हैं, लेकिन सिर्फ 2 को ही उपयोग में लिया जा रहा है। इस बीच ट्रैक्टर-ट्राली का भाड़ा जारी रहता है।
56 हजार किसानों से 6 लाख मीट्रिक गेहूं खरीदा, दूसरे नंबर पर उज्जैन और तीसरे पर विदिशा
प्रति बोरी 200 ग्राम गेहूं ज्यादा तौल रहे हैं
खरीदी केंद्र पर लगे तौल कांटे पर प्रति बोरी कुल वजन 50 किलो 300 ग्राम लिया जा रहा है, जबकि निर्धारित मापदंड अनुसार 50 किलो 135 ग्राम लिया जाना चाहिए। इस पर खरीदी केंद्र प्रभारी कैलाश झाला का तर्क था, धूप के कारण गेहूं सूखने से शाम तक बोरी में वजन कम हो जाता है। किसान कल्याण पटेल ने बताया कि यह गेहूं मार्च में थ्रेसिंग हुआ था। बिल्कुल भी नमी नहीं है।
तकनीकी खामियां बन रही वजह
उपार्जन कार्य में तकनीकी खामियां वजह बन रही है। सर्वर डाउन होने से बिल नहीं बन पा रहे हैं। वहीं ,तौल कांटे पर हम्माल नहीं मिलने से देरी हो रही है। जिले में बारदान की कमी भी थी।
- रोहित श्रीवास्तव, डीएमओ, खंडवा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn